Ξενία Κοζάνης

Το «Ξενία» Κοζάνης αποτελούσε μια οργανωμένη τουριστική μονάδα υπό την εποπτεία του Ε.Ο.Τ η οποία ανεγέρθη εντός του περιαστικού λόφου της πόλης με στόχο την τουριστική ανάπτυξη της ευρύτερης περιοχής.

Η μονάδα σχεδιάστηκε το 1968 από τον Άρη Κωνσταντινίδη, ενός από τους κύριους αρχιτέκτονες του Τουριστικού Προγράμματος «Ξενία» και η οποία περιελάμβανε ομοιογενές υποδομή που στέγαζε 30 κλίνες και ευρείς χώρους ψυχαγωγίας και συνδιαλλαγής.

Το 2023 το σύνολο της υποδομής και του περιβάλλοντα χώρου τέθηκε σε πώληση κατόπιν διεξαγωγής διαγωνισμού από την Ε.Τ.Α.Δ με σκοπό την αξιοποίησή του.

 Τοποθεσία 
Η περιοχή όπου κατασκευάστηκε και ανεγέρθη το «Ξενία» παραχωρήθηκε το 1967 από τον Δήμο Κοζάνης στον Ε.Ο.Τ με σκοπό την κατασκευή σύγχρονης και οργανωμένης τουριστικής μονάδας στην πόλη της Κοζάνης. Το ξενοδοχείο χτίστηκε αμφιθεατρικά στον λόφο της Κοζάνης και βορειοδυτικά από το κέντρο της πόλης σε υπερυψωμένο οροπέδιο με πανοραμική προβολή της ευρύτερης περιοχής της πόλης.

Την περίοδο κατασκευής του ξενοδοχείου, το ευρύτερο περιβάλλον ήταν δάσος και στην συνέχεια με την επέκταση της πόλης της Κοζάνης, η υποδομή πλέον τοποθετείται περιαστικά του αστικού σχεδίου.

 Αρχιτεκτονική 
Η μονάδα αναπτύσσεται αμφιθεατρικά υπό την μορφή ενός ενιαίου κτηριακού όγκου. Στο σημείο της κεντρικής εισόδου υφίσταται ο χώρος υποδοχής και αναμονής ο οποίος συνδέεται άμεσα με το εστιατόριο και τους χώρους αναψυχής μέσω τους οποίους υπάρχει άμεση επαφή με το εξωτερικό φυσικό περιβάλλον. Επιπλέον, προς τα δυτικά αναπτύσσεται η πτέρυγα των δωματίων σε δυο ορόφους και με μετρική αρχιτεκτονική, ενώ αξιοποιώντας την κλίση του εδάφους, το υπόγειο από την πλευρά της εισόδου αναπτύσσεται ως ισόγειο από την πλευρά του λόφου.

 Παραπομπές 

Κατηγορία:Τουριστικό Πρόγραμμα «Ξενία»